b'\n_START_ARTICLE_\nPyro karas\n_START_SECTION_\nS\xc4\x85junga su Kartagina\n_START_PARAGRAPH_\nPo to Pyras pasi\xc5\xabl\xc4\x97 rom\xc4\x97nams paliaubas, bet rom\xc4\x97nai atsisak\xc4\x97 su juo tartis, kol jis buvo Italijos \xc5\xbeem\xc4\x97se. Apijus Klaudijus, pastat\xc4\x99s Apijaus keli\xc4\x85, tada jau senas ir aklas, lyd\xc4\x97jo rom\xc4\x97nus, kai jie vyko atsisakyti tartis su Pyru, kuris tuo metu pra\xc5\xa1\xc4\x97 tik laisv\xc4\x97s Tarentui ir jo s\xc4\x85jungininkams._NEWLINE_Roma sudar\xc4\x97 s\xc4\x85jung\xc4\x85 su Kartagina prie\xc5\xa1 Pyr\xc4\x85. \xc5\xa0i s\xc4\x85junga nuo Pyro agresijos apsaugojo Italijos graikus, kuriuos jis buvo nominaliai pa\xc5\xbead\xc4\x97j\xc4\x99s ginti ir sunaikino vilt\xc4\xaf sudaryti s\xc4\x85jung\xc4\x85 su Roma ar Kartagina viena prie\xc5\xa1 kit\xc4\x85. Kartagina pasiunt\xc4\x97 \xc4\xaf Tibro \xc5\xbeiotis savo karius pad\xc4\x97ti kautis su Pyru.\n_START_SECTION_\nSicilijos kampanija\n_START_PARAGRAPH_\nAgatoklo veteranai, \xc4\xafsik\xc5\xabr\xc4\x99 Mesanoje, pasi\xc5\xabl\xc4\x97 savo pagalb\xc4\x85, bet Kampanija ir kitos piet\xc5\xb3 sritys buvo prie\xc5\xa1i\xc5\xa1kos Pyrui. Tik etruskai man\xc4\x97, kad \xc4\xafvykiai klostosi ne Romos naudai, bet greit suprato klyd\xc4\x99._NEWLINE_Nors Pyras laim\xc4\x97jo m\xc5\xab\xc5\xa1ius, bet prarado daug \xc5\xbemoni\xc5\xb3 ir nusprend\xc4\x97 persikelti \xc4\xaf Sicilij\xc4\x85, kur graikus spaud\xc4\x97 kartaginie\xc4\x8diai. Rom\xc4\x97nai netur\xc4\x97jo daug sunkum\xc5\xb3 su Pyro s\xc4\x85jungininkais ir armija likusia Italijoje._NEWLINE_Kartaginie\xc4\x8diai nelauk\xc4\x97 Pyro. Tuo metu jie buvo apgul\xc4\x99 Sirak\xc5\xabz\xc5\xb3 miest\xc4\x85, o netoli buvo j\xc5\xb3 laivynas. Pyras i\xc5\xa1veng\xc4\x97 laiv\xc5\xb3 ir nuvijo armij\xc4\x85 nuo Sirak\xc5\xabz\xc5\xb3, u\xc5\xbe\xc4\x97m\xc4\x97 Panormo ir Erykso miestus bei atsisak\xc4\x97 priimti kartaginie\xc4\x8di\xc5\xb3 pasi\xc5\xablym\xc4\x85 atsisakyti vald\xc5\xb3 Sicilijoje i\xc5\xa1skyrus Lilib\xc4\x97j\xc5\xb3, reikaling\xc4\x85 Kartaginai valdyti Sardinij\xc4\x85._NEWLINE_Tuo metu Pyras patyr\xc4\x97 stiprius nuostolius, o pastiprinimas buvo silpnas. Tarant\xc4\x85 spaud\xc4\x97 rom\xc4\x97nai, o Pyrui kilo gr\xc4\x97sm\xc4\x97 atsidurti tarp j\xc5\xb3 ir kartaginie\xc4\x8di\xc5\xb3 laivyno ir b\xc5\xabti apsuptam Sicilijoje, tad jis skubiai gr\xc4\xaf\xc5\xbeo \xc4\xaf Italij\xc4\x85.\n_START_SECTION_\nPasekm\xc4\x97s\n_START_PARAGRAPH_\nRom\xc4\x97n\xc5\xb3 pergal\xc4\x97 prie\xc5\xa1 Pyr\xc4\x85 buvo labai svarbi, nes pralaim\xc4\x97jo armija besikovusi pagal Aleksandro Did\xc5\xbeiojo tradicijas. Po to Roma pripa\xc5\xbeinta didele j\xc4\x97ga Vidur\xc5\xbeemio j\xc5\xabroje, k\xc4\x85 rodo atidaryta Ptolem\xc4\x97j\xc5\xb3 Egipto ambasada Romoje 273 m. pr. m. e.'